Сергачта протест акциясе (ФОТО)

	Февраль башы белән: “Сергач шикәр заводы ябыла”, - дигән хәбәр, шәһәр чигеннән чыгып, яшен тизлеге белән тирә-якка таралды, хәтта өлкә хөкүмәтенә кадәр барып иреште. 50 елга якын (завод 1967 елда эшли башлый, О.Ә.) илебезнең азык-төлек куркынычсызлыгы нигезендәге төп тамырның бер тармагы булган шундый зур предприятиене вак-төяк һәм сәер сәбәпләр аркасында хуҗаларның (“Ак барс” холдингы) консервировать итәргә дигән карары күпләрне тирән борчуга һәм кайгыга салды.	 Аеруча анда эшләүче 400дән артык кешегә бу хәбәр аяк асларыннан җир югалуга тиң булды. Моңа без Сергач районының Яшьләр палатасы рәисе Александр Денцов инициативасы белән игълан ителгән һәм завод хуҗаларына эшчеләренең, чөгендер белән шөгыльләнүче эшлекле хезмәттәшләренең зарын җиткерү максатыннан чыгып, 6 февральдә завод каршында оештырылган протест белдерү митингында төшендек.  
	Олег ӘНДӘРҖАНОВ	
Туган як

	№ --- | 17.02.2016	


